ApstiprinātS

ar Kokneses novada domes

2016.gada 28.septembra

sēdes lēmumu Nr. 6

**Biznesa ideju konkurss**

**„ESI UZŅĒMĒJS KOKNESES NOVADĀ!”**

**KONKURSA NOLIKUMS**

**I.Vispārīgie noteikumi**

1. Nolikums nosaka kārtību, kādā Kokneses novada dome (turpmāk - Pašvaldība) organizē biznesa ideju konkursu „ESI UZŅĒMĒJS KOKNESES NOVADĀ!” (turpmāk – Konkurss).
2. Konkursa nolikumu apstiprina Kokneses novada domes sēdē.
3. Konkursa īstenošanai 2016.gadā ir piešķirts finansējums 5000,00 EUR (pieci tūkstoši *euro* 0 centi) apmērā no Kokneses novada domes budžeta līdzekļiem.
4. Konkursa mērķis ir sniegt Pašvaldības atbalstu fizisku un juridisku personu biznesa ideju realizācijai, sekmēt saimnieciskās darbības veicēju veidošanos Kokneses, Bebru un Iršu pagastos un motivēt realizēt savas biznesa idejas jaunu produktu vai pakalpojumu radīšanai.
5. Biznesa ideju pieteikumus izvērtē un lēmumu par Pašvaldības naudas balvu piešķiršanu pieņem ar novada domes priekšsēdētāja rīkojumu apstiprinātā konkursa vērtēšanas komisija, ko veido pašvaldības pārstāvji, uzņēmēji un uzņēmējdarbības eksperti.
6. Konkurss norit divās kārtās:

6.1. 1.kārtā konkursa dalībnieki iesniedz pieteikumus līdz norādītajam termiņam;

6.2. 2.kārtā konkursa dalībnieki, kuru iesniegtie pieteikumi atbilst nolikuma prasībām, tiek aicināti prezentēt savu biznesa ideju konkursa vērtēšanas komisijai.

1. Konkursa pirmo trīs vietu ieguvēji (ja vērtēšanas komisija nelemj citādi) saņem naudas balvas savu biznesa ideju realizēšanai.
2. Pieteikuma iesniegšanas termiņš – **no 2016.gada 3.oktobra līdz 2016.gada 31.oktobrim plkst. 16:00.** Pieteikuma iesniegšanas vieta – Kokneses novada dome (2.stāvs, 2.kab. pie domes sekretāres Dzintras Krišānes), Melioratoru ielā 1, Koknesē. Jautājumu gadījumā konkursa dalībnieki var vērsties Kokneses novada domes Attīstības nodaļā, mob. 20499940, T.65133636, mara.bitane@koknese.lv
3. Pašvaldība paziņojumu par konkursa uzsākšanu un konkursa nolikumu ievieto pašvaldības mājas lapā [www.koknese.lv](http://www.koknese.lv) un publicē vietējās avīzes “Kokneses Novada Vēstis” oktobra numurā.

# II. Pretendentam noteiktās prasības

1. Konkursa pieteikumu var iesniegt fiziska persona (ne jaunāka par 18 gadiem) vai juridiska persona, kurai ir biznesa ideja un kura ir gatava to attīstīt saimnieciskās darbības uzsākšanai Kokneses, Bebru vai Iršu pagastā.
2. Viens konkursa dalībnieks drīkst iesniegt vienu biznesa idejas pieteikumu.

# Konkursā netiek izskatīti pieteikumi, kuros biznesa ideja tiek plānota kādā no nozarēm, kas Konkursā netiek atbalstītas:

12.1. darbaspēka meklēšana un nodrošināšana ar personālu;

12.2. operācijas ar nekustamo īpašumu;

12.3. azartspēles un derības;

12.4. ieroču, munīcijas un sprāgstvielu ražošana, piegāde vai vairumtirdzniecība;

12.5. tabakas ražošana un tirdzniecība;

12.6. alus un alkoholisko dzērienu ražošana un tirdzniecība.

**III. Pieteikumu iesniegšana**

1. Konkursa pieteikumam ir šādas sastāvdaļas:

13.1. aizpildīta konkursa pieteikuma veidlapa (nolikuma 1. pielikums);

13.2. aizpildīta biznesa idejas apraksta veidlapa, ne vairāk kā 5 lapas (nolikuma 2.pielikums);

13.3. naudas plūsma 1 gadam (3.pielikums);

13.4. pretendenta CV;

13.5. citi dokumenti pēc Konkursa dalībnieka ieskatiem.

1. Konkursa pieteikuma veidlapa (1.pielikums), biznesa idejas apraksta veidlapa (2.pielikums) un 3.pielikums jāsagatavo datorrakstā, latviešu valodā (fonts – Times New Roman, burtu izmērs – 12).
2. Konkursa pieteikuma iesniegšanas veidi:

15.1. konkursa pieteikumu ievieto aizlīmētā aploksnē ar norādi „Biznesa ideju konkursam” un personīgi iesniedz Kokneses novada domē, Melioratoru ielā 1, Koknesē (2.stāvs, 2.kabinets, pieteikumus pieņem domes sekretāre Dzintra Krišāne). Uz aploksnes jānorāda pieteikuma iesniedzēja vārds, uzvārds un kontaktadrese; konkursa pieteikums iesniedzams līdz norādītajam termiņam – 2016.gada 31.oktobrim plkst. 16:00.

15.2. konkursa pieteikumu var nosūtīt pa pastu uz adresi: Kokneses novada dome, Melioratoru iela 1, Koknese, Kokneses nov., LV-5113, ar norādi “Biznesa ideju konkursam”. Tiks izvērtēti tikai tie pieteikumi, kuri Kokneses novada domē tiks saņemti līdz 2016.gada 31.oktobrim (ieskaitot).

15.3. vienlaikus ar konkursa pieteikuma iesniegšanu papīra formā, pieteikums jāiesniedz arī elektroniski uz epastu mara.bitane@koknese.lv (visi pieteikuma dokumenti *MS Word*, *MS Excel,* *PDF* vai *JPEG* formātā).

1. Projekta pieteikums (projekta pieteikuma veidlapa un visi pielikumi) papīra veidā ir jāiesniedz vienā oriģināleksemplārā, cauršūtā vai saskavotā veidā.

**IV. Konkursa pieteikumu vērtēšana un rezultātu paziņošana**

1. Iesniegtos pieteikumus konkursa vērtēšanas komisija izvērtē divu nedēļu laikā no konkursa pieteikuma iesniegšanas beigu termiņa.
2. Vērtēšanas komisijas locekļi paraksta Objektivitātes un informācijas neizpaušanas apliecinājumu.
3. Vērtēšanas komisija, iepazinusies ar iesniegtiem pieteikumiem, nosaka laiku, kad konkursa dalībnieki klātienē sniegs savas biznesa idejas prezentāciju un atbildes uz konkursa komisijas uzdotajiem jautājumiem. Par biznesa ideju prezentēšanas laiku katram konkursa dalībniekam tiek paziņots individuāli.
4. Pieteikumus vērtē katrs komisijas loceklis atsevišķi, katrai biznesa idejai piešķirot punktus pēc nolikuma 25. punktā norādītajiem vērtēšanas kritērijiem. Uzvarētājs ir tas, kurš, saskaitot visu vērtēšanas komisijas locekļu punktus, ir ieguvis vislielāko punktu skaitu, attiecīgi sadalot arī nākamās vietas.
5. Ja divi vai vairāk konkursa dalībnieki, kuri pretendē uz kādu no pirmajām trim vietām, saņem vienādu punktu skaitu, tad par uzvarētāju lemj konkursa vērtēšanas komisija balsojot klātesošajiem komisijas locekļiem. Ja balsošanā radies vienāds konkursa vērtēšanas komisijas locekļu balsu sadalījums, izšķirošās balss tiesības ir konkursa vērtēšanas komisijas priekšsēdētājam.
6. Vērtēšanas komisija ir lemttiesīga, ja tās darbā piedalās ne mazāk kā pieci komisijas locekļi.
7. Konkursa vērtēšanas komisija lēmumu par konkursa rezultātiem pieņem ne vēlāk kā 15 darba dienu laikā pēc konkursa pieteikumu iesniegšanas termiņa beigām.
8. Konkursa vērtēšanas komisijas lēmums par konkursa rezultātiem tiek:

24.1. publicēts pašvaldības mājas lapā [www.koknese.lv](http://www.koknese.lv) un vietējā avīzē “Kokneses Novada Vēstis”;

24.2. rakstiski paziņots visiem konkursa dalībniekiem, nosūtot vēstuli uz konkursa pieteikumā norādīto kontaktadresi.

**V. Vērtēšanas kritēriji**

1. Iesniegtos pieteikumus vērtē pēc šādiem kritērijiem:

|  |  |
| --- | --- |
| **Vērtēšanas kritēriji** | **Maksimālais punktu skaits** |
| 25.1. Uzņēmējdarbības mērķa izklāsts | **5** |
| 25.2. Esošās situācijas apraksts | **10** |
| 25.3. Produkta vai pakalpojuma apraksts | **10** |
| 25.4. Nepieciešamo resursu apraksts | **10** |
| 25.5. Noieta tirgus analīze | **10** |
| 25.6. Plānotā produkta/pakalpojuma virzība tirgū, mārketinga aktivitāšu izklāsts | **10** |
| 25.7. Uzņēmējdarbības risku novērtējums  | **10** |
| 25.8. Biznesa idejas oriģinalitāte, jauninājums  | **5** |
| 25.9.Konkursa dalībnieks nav bijis un uz pieteikuma iesniegšanas nav uzņēmuma īpašnieks vai līdzīpašnieks | **15** |
| 25.10. Biznesa idejas dzīvotspēja, ilgtspēja | **10** |
| 25.11 Biznesa idejas aizstāvēšana un pamatojums, naudas plūsmas aprēķins  | **20** |
| **Kopā** | **115**  |

**VI. Konkursa balvu fonds un uzvarētāju apbalvošanas kārtība**

1. Konkursa pirmo trīs vietu ieguvējiem tiek piešķirtas šādas naudas balvas:
2. 1.vieta –1500,00 euro;
3. 2.vieta –1000,00 euro;
4. 3.vieta –700,00 euro.
5. No naudas balvas jau ir ieturēts Iedzīvotāju Ienākuma nodoklis.
6. Komisijai ir tiesības palielināt vai samazināt naudas balvas apjomu starp vietām un noteikt papildus uzvarētājus atkarībā no iesniegto biznesa ideju vērtēšanas rezultātiem.
7. Komisija lemj, kuriem konkursa dalībniekiem tiek piedāvātas pašvaldības apmaksātas uzņēmējdarbības konsultācijas pie uzņēmējdarbības speciālista.

**VII. Naudas balvu piešķiršanas kārtība**

1. Pašvaldība slēdz Līgumu ar konkursa uzvarētājiem (turpmāk- Līgums) par piešķirtās naudas balvas izlietošanas kārtību. Konkursa uzvarētājs apņemas reģistrēt jauno uzņēmumu viena mēneša laikā un uzsākt aktīvu saimniecisko darbību ne vēlāk kā viena gada laikā no Līguma noslēgšanas dienas.
2. Piecu darba dienu laikā pēc Līguma noslēgšanas Pašvaldība uz konkursa uzvarētāja norādīto bankas norēķinu kontu pārskaita pusi no piešķirtās naudas balvas apjoma.
3. Konkursa uzvarētājiem ir pienākums izlietot 31.punktā minēto pusi no piešķirtās naudas balvas apjoma savas biznesa idejas īstenošanas uzsākšanai viena mēneša laikā no pārskaitījuma saņemšanas dienas. 10 (desmit) darba dienu laikā pēc puses no piešķirtās naudas balvas apjoma izlietošanas konkursa uzvarētājs iesniedz Pašvaldībā izdevumus apliecinošus dokumentus (rēķinus, čekus utml.).
4. Pēc izdevumus apliecinošo dokumentu iesniegšanas un izvērtēšanas Pašvaldība piecu darba dienu laikā izmaksā uzvarētājam otru pusi no piešķirtās naudas balvas.
5. Ja Konkursa uzvarētājam nav iespēju sākotnēji izmantot tikai pusi no piešķirtās naudas balvas apjoma, bet ir pamatota nepieciešamība izlietot uzreiz visu piešķirto summu, piemēram, viena paredzētā pamatlīdzekļa iegādei, uzvarētājs iesniedz Pašvaldībai avansa rēķinu, uz kā pamata Pašvaldība veic piešķirtās naudas balvas izmaksu uzvarētājam pilnā apmērā.
6. Konkursa uzvarētājs pēc naudas balvas izlietošanas iesniedz Pašvaldībā attaisnojošos dokumentus (pavadzīmju, maksājumu uzdevumu kopijas).
7. Viena gada laikā pēc naudas balvas piešķiršanas Pašvaldība intervē Konkursa dalībniekus, kuri saņēmuši naudas balvas, un sagatavo publikāciju par Konkursa dalībnieka izveidoto uzņēmumu, kuru ievieto novada mājaslapā www.koknese.lv un novada avīzē “Kokneses Novada Vēstis”.
8. Pašvaldībai ir tiesības atprasīt piešķirto finansējumu, ja konkursa uzvarētājs viena gada laikā nav uzsācis uzņēmējdarbību un biznesa idejas īstenošanu un nav izpildījis Līgumā noteiktās prasības saistībā ar piešķirtās naudas balvas izlietojumu.